उद्योग मंत्री ने कहा कि प्रदेश में शिक्षा, सिंचाई, बिजली के उत्पादन तथा सड़कों के निर्माण में अभूतपूर्व प्रगति हुई है। देश में किसानों के लिए सर्वाधिक योजनाएँ लागू करने वाला प्रदेश मध्यप्रदेश है। इस वर्ष किसानों को 30 हजार करोड़ रूपये की प्रोत्साहन राशि दी गई है। रीवा जिले के 47 हजार से अधिक किसानों को गत वर्ष के गेंहू उपार्जन में 51 करोड़ रूपये की प्रोत्साहन राशि दी गई है। चना, मसूर और सरसों के लिए भी प्रोत्साहन राशि दी जायेगी। प्याज और लहसुन की समर्थन मूल्य पर खरीद करने वाला एकमात्र राज्य मध्यप्रदेश है। प्रदेश की किसान हितैषी योजनाओं का परिणाम है कि हमें लगातार पांच वर्षों से कृषि कर्मण पुरस्कार प्राप्त हो रहा है।